ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மத்திய தொழிலாளர் மற்றும் வேலைவாய்ப்புத் துறையின் தொழிலாளர் நல அமைப்பு சார்பில் மார்ச் 7 முதல் 13-ம் தேதி வரை சென்னை, திருச்சி, வேலூர், திருநெல்வேலியில் இலவச மருத்துவ முகாம்
மத்திய தொழிலாளர் மற்றும் வேலைவாய்ப்புத் துறையின் தமிழ்நாடு மற்றும் புதுச்சேரி வட்டத்திற்கு உட்பட்ட, சென்னை மண்டல தொழிலாளர் நல அமைப்பு சார்பில், மார்ச் 7 முதல் 13 வரை, இலவச மருத்துவ மற்றும் கண் மருத்துவ முகாம், இ-ஷ்ரம் மற்றும் அமைப்புசாரா தொழிலாளர்களுக்கான ஓய்வூதியம் பெறுவதற்கான பதிவு  போன்றவற்றுக்கான சிறப்பு முகாம்கள் நடைபெறவுள்ளன.
ஆசாதி கா அம்ரித் மகோத்சவ் எனப்படும் சுதந்திரப் பெருவிழாக் கொண்டாட்டத்தின் ஒரு பகுதியாக சென்னை கிண்டியில் உள்ள மத்திய தொழிலாளர் மற்றும் வேலைவாய்ப்புத் துறையின் தொழிலாளர் நல அமைப்பு சார்பில், சென்னை வடபழனி, வண்ணாரப்பேட்டை, திருச்சி-காட்டூர், வேலூர், சத்துவாச்சேரி, வாணியம்பாடி, திருப்பத்தூர், குடியாத்தம், திருநெல்வேலி, முக்கூடல், தென்காசி, புளியங்குடி, வி.கே.புதூர், கன்னியாகுமரி ஆகிய பகுதிகளில் உள்ள தொழிலாளர் நல அமைப்புக்குட்பட்ட மருத்துவமனைகளில் இந்த சிறப்பு முகாம்கள்  காலை 8.30 முதல் மாலை 6 மணி வரை நடைபெறும். இந்த முகாமின்போது இரும்புச்சத்து மற்றும் கால்சியம் மாத்திரைகளும் வழங்கப்படும்.
மேலும் இ-ஷ்ரம், மற்றும் அமைப்புசாரா தொழிலாளர்களுக்கான ஓய்வூதியம் பெறுவதற்கான சேர்க்கைப் பதிவு, தொழிலாளர்களின் உரிமைகள் பற்றிய விழிப்புணர்வு முகாம் போன்றவையும் நடைபெறவுள்ளது. எனவே, தகுதியுள்ள அனைவரும் இந்த முகாமை தவறாமல் பயன்படுத்திக் கொள்ள வேண்டும் என மத்திய தொழிலாளர் மற்றும் வேலைவாய்ப்புத் துறையின் தமிழ்நாடு மற்றும் புதுச்சேரி மண்டல துணைத் தலைமை தொழிலாளர் ஆணையர் திரு. பி.அருண் குமார் வெளியிட்டுள்ள செய்திக் குறிப்பில் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கழிவு குறைத்தல், மறுபயன்பாடு, மறுசுழற்சி அமைப்பின் எட்டாவது மண்டல மாநாடு நிறைவடைந்தது: இதன் கொள்கைகளை உள்வாங்கி மேம்படுத்த ஆசிய-பசிபிக் நாடுகள் உறுதிமொழி அளிக்கும்
இந்தூரில் 2018 ஏப்ரல் 9-ஆம் தேதி தொடங்கிய எட்டாவது கழிவு குறைத்தல், மறுபயன்பாடு, மறுசுழற்சி மண்டல அமைப்பு ஆசிய-பசிபிக் மாநாடு இன்று  முடிவடைந்தது. இதில் பங்கேற்ற நாடுகள் தலைமைச் சுருக்கத்தை நிறைவேற்றின. இதன்மூலம் அந்த நாடுகள் கழிவு குறைத்தல், மறுபயன்பாடு, மறுசுழற்சி என்ற கொள்கைகளை மேம்படுத்த உறுதிபூண்டுள்ளது அறிவிக்கப்பட்டுள்ளது. நிகழ்ச்சியின் நிறைவு அமர்வில் உரையாற்றிய மத்தியப் பிரதேச நகர்ப்புற மேம்பாட்டு அமைச்சர் திருமதி மாயா சிங், இந்த அமைப்பின் சாதனைகள் மற்றும் முடிவுகள் குறித்து பாராட்டு தெரிவித்தார். கழிவு குறைத்தல், மறுபயன்பாடு, மறுசுழற்சி ஆகிய கொள்கைகளை பரப்பும் திறன் இந்த அமைப்புக்கு உள்ளது என்று அவர் நம்பிக்கை தெரிவித்தார். இந்த நிகழ்ச்சியில் ஜப்பான் சுற்றுச் சூழல் அமைச்சகத்தின் சுற்றுச் சூழல் விவகாரங்களுக்கான துணை அமைச்சர் திரு. யாசுவோ தக்காஹாஸி பங்கேற்றார்.
இந்த அமைப்பின் தொடர் பணிகள் இதற்கான அடுத்த கூட்டத்தை பாங்காக் நகரில் நடத்தவுள்ள தாய்லாந்து அரசுக் குழுவினரிடம் வழங்கப்பட்டது. தாய்லாந்துக் குழுவினர் அனைத்து பங்கேற்ற நாடுகளுக்கும் இந்தக் கூட்டத்திற்கான அழைப்பை விடுத்தது. பல்வேறு சிவில் சமுதாய அமைப்புகள், அரசுசாரா அமைப்புகள், தொழில்துறையினருக்கு கழிவு குறைத்தல், மறுபயன்பாடு, மறுசுழற்சி விருதுகள் அவர்களது சிறப்பான பணிகளுக்காக வழங்கப்பட்டன. திடக்கழிவு மேலாண்மை, கழிவு குறைத்தல், மறுபயன்பாடு, மறுசுழற்சி கொள்கைகளை மேம்படுத்துதல், பூஜ்யக் கழிவு சமுதாய இயக்கத்தை உருவாக்குதல் போன்ற பணிகளுக்காக இந்த விருதுகள் வழங்கப்பட்டன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 157
புவி அறிவியல் அமைச்சகம்
கேரளாவில் 2020, ஜூன் 1ஆம் தேதி தொடங்கிய தென்மேற்குப் பருவமழை, 2020 ஜூன் 12ஆம் தேதி நிலவரப்படி கேரளாவின் முழுப்பகுதி, தமிழ்நாடு, கர்நாடகா, கோவா, புதுச்சேரி, தெலங்கானா, ஆந்திரா, வடகிழக்கு மாநிலங்கள், ஒடிசாவின் பெரும்பாலான பகுதிகள், மேற்குவங்கம், சிக்கிம் மற்றும் மஹாராஷ்டிராவின் சில பகுதிகள் மற்றும் சட்டீஸ்கர் ஆகிய பகுதிகளில் முன்னேறியுள்ளது
புதுதில்லியில் உள்ள தேசிய வானிலை முன்னறிவிப்பு மையம்/ இந்திய வானிலைத் துறையின் மண்டல வானிலை மையம் அளித்த தகவலில் கூறியிருப்பதாவது:
கேரளாவில் தென்மேற்குப் பருவமழை ஜூன்1, 2020ஆம் தேதி தொடங்கியது , அதன் பின் இது, 2020 ஜூன் 12ஆம் தேதி நிலவரப்படி கேரளாவின் முழுப்பகுதி, தமிழ்நாடு, கர்நாடகா, கோவா, புதுச்சேரி, தெலங்கானா, ஆந்திரா, வடகிழக்கு மாநிலங்கள், ஒடிசாவின் பெரும்பாலான பகுதிகள், மேற்கு வங்கம், சிக்கிம் மற்றும் மஹாராஷ்டிராவின் சில பகுதிகள் மற்றும் சட்டீஸ்கர் ஆகிய பகுதிகளில் முன்னேறியது.
- பருவமழையின் வடஎல்லை, 2020, ஜூன் 12-ஆம் தேதி நிலவரப்படி அட்சரகை 18°N/தீர்க்கரகை 60°E, அட்சரகை 18°N/தீர்க்கரகை 70°E, ஹர்னாய், பாராமதி, பீட், வர்தா, ராய்ப்ர், சம்பல்பூர், பாரிபடா, பர்தாமன், சிலிகுரி, அட்சரேகை 27°N/தீர்க்கரகை 87.5°E, ஆகியவற்றைக் கடந்து செல்கிறது.
- இது வடகிழக்கு மாநிலங்கள் தவிர மேற்கண்ட பகுதிகளில் இயல்பான முன்னேற்றம் அடைந்துள்ளது. வடகிழக்கு மாநிலங்களில் 6 நாட்கள் தாமதமாகியுள்ளது.
2020 ஜூன் 11ஆம் தேதி வரையிலான தென்மேற்குப் பருவமழை:
நாடு முழுவதும், 2020 ஜூன் 11ஆம் தேதி வரையிலான இந்த ஆண்டின் மொத்த தென் மேற்குப் பருவமழை, நீண்ட கால சராசரி அளவை  விட 34 சதவீதம் அதிகம். இது முறையே 42 சதவீதம், 95 சதவீதம் & ஆம்ப்; வடமேற்கில் எல்.பி.ஏ க்கு மேல் 28 சதவீதம், மத்திய & ஆம்ப்; தெற்கு தீபகற்பம் இந்தியா.
தென் கிழக்கு அரபிக்கடலில் உருவான இரண்டு காற்றழுத்தத் தாழ்வு நிலை காரணமாக, தென்மேற்குப் பருவமழை குறித்த காலத்தில் முன்னேற்றம் அடைந்துள்ளது. இந்தக் காற்றழுத்தம் நிசர்கா புயலாகத் தீவிரம் அடைந்து, தெற்கு மகாராஷ்டிரா கடற்கரையை 2020 ஜூன் 2-5ஆம் தேதிகளில் கடந்தது. கிழக்கு மத்திய வங்காள விரிகுடாவில் உருவான மற்றொரு குறைந்த காற்றழுத்தம், தெற்கு ஒடிசா கடற்கரையை நோக்கி 2020 ஜூன் 7-12 தேதிகளில் நகர்ந்தது.
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 23,600க்கும் மேற்பட்டோர் குணமடைந்தனர்
குணமடைந்தோரின் எண்ணிக்கை நோய்த் தொற்றில் இருப்பவர்களை விட 3 லட்சத்திற்கும் அதிகம்
ஒரு மில்லியனுக்கு இத்தனை சோதனைகள் என்பது  பத்தாயிரத்தை நெருங்குகிறது
மத்திய மற்றும் மாநில / யூனியன் பிரதேச அரசாங்கங்கள் செயல்படுத்திய நடவடிக்கைகள் வலிய மேற்கொண்ட பரிசோதனைகள் மற்றும் சரியான நேரத்தில் மேற்கொள்ளப்பட்ட முயற்சிகள் காரணமாக கோவிட் தொற்றுள்ளோரை ஆரம்ப நிலையிலேயே கண்டறிய உதவியது. நன்கு செயல்படுத்தப்பட்ட, திறமையான மருத்துவ மேலாண்மை, தரமான கவனிப்பு நெறிமுறையின் மூலம் மிதமான மற்றும் கடுமையான நோய்த் தொற்றால் பாதிக்கப்பட்ட கோவிட் நோயாளிகளிடையே அதிக மீட்பு விகிதத்தை உறுதி செய்துள்ளது.
கடந்த 24 மணி நேரத்தில் 23,672 கோவிட் நோயாளிகள் குணமடைந்துள்ளனர். கோவிட்-19 நோயால் குணமடைந்தவர்களுக்கும், நோயாளிகளுக்கும் இடையிலான இடைவெளி மேலும் அதிகரித்து 3,04,043 ஆக உள்ளது. நோய்த் தொற்றிலிருந்து குணமடைந்தோரின் மொத்த எண்ணிக்கை 6,77,422 ஆகும். மீட்பு விகிதம் இப்போது 62.86 சதவீதமாக ஆக உள்ளது.
மருத்துவமனைகள் மற்றும் வீட்டுத் தனிமைப்படுத்தல்களில் 3,73,379 உள்ள நிலையில், அனைத்து நோயாளிகளுக்கும் மருத்துவ சிகிச்சை அளிக்கப்படுகிறது.
நாட்டின் பரிசோதனை உள்கட்டமைப்பு கணிசமாக அதிகரித்துள்ளது. இந்திய மருத்துவ ஆராய்ச்சிக் கவுன்சில்  பரிந்துரைத்த சோதனை உத்தி பதிவு செய்யப்பட்ட அனைத்து மருத்துவப் பயிற்சியாளர்களையும் பரிசோதனைக்கு பரிந்துரைக்க அனுமதிக்கிறது. ரேபிட் ஆன்டிஜென் பாயிண்ட் ஆஃப் கேர்  சோதனை மற்றும் மாநிலங்கள் / யூனியன் பிரதேசங்களால் பரவலான Gold - standard RT –PCR அடிப்படையிலான சோதனைக்கு வழிவகுத்ததுடன், சோதனை செய்யப்பட்ட மாதிரிகளின் எண்ணிக்கையில் அதிகரிப்பு ஏற்பட்டுள்ளது. கடந்த 24 மணி நேரத்தில் 3,58,127 மாதிரிகள் சோதனை செய்யப்பட்டுள்ளன. மொத்தம் 1,37,91,869 மாதிரிகள் இந்தியாவுக்கான சோதனை ஒரு மில்லியனுக்கு  9994.1 என்ற எண்ணிக்கையை எட்டியுள்ளது.
தொடர்ந்து விரிவாக்கும் கண்டறியும் ஆய்வக வலையமைப்பு 1262 ஆய்வகங்களை உள்ளடக்கியது, இதில் அரசுத்துறையில் 889 ஆய்வகங்கள் மற்றும் 373 தனியார் ஆய்வகங்கள் உள்ளன. இவை பின்வருமாறு:
- Real - Time RT - PCR அடிப்படையிலான சோதனை ஆய்வகங்கள்: 648 
- TrueNat அடிப்படையிலான சோதனை ஆய்வகங்கள்: 510 
- CBNAD அடிப்படையிலான சோதனை ஆய்வகங்கள்: 104 
கோவிட்-19 தொடர்பான தொழில்நுட்பச் சிக்கல்கள், வழிகாட்டுதல்கள் மற்றும் ஆலோசனைகள் குறித்த உண்மையான மற்றும் புதுப்பிக்கப்பட்ட அனைத்துத் தகவல்களுக்கும் தயவுசெய்து பின்வரும் சமூக வலைத்தளங்களை தவறாமல் பார்வையிடவும் https://www.mohfw.gov.in/ மற்றும் @MoHFW_INDIA
கோவிட்-19 தொடர்பான தொழில்நுட்ப வினவல்கள் technicalquery.covid19[at]gov[dot]in மற்றும் பிற கேள்விகளை ncov2019[at]gov[dot]in மற்றும் @CovidIndiaSeva இல் அனுப்பலாம்.
கோவிட் - 19 தொடர்பாக ஏதேனும் கேள்விகள் இருந்தால், தயவுசெய்து சுகாதாரம் மற்றும் குடும்ப நல அமைச்சகத்தின் உதவி எண்: + 91-11-23978046 அல்லது 1075 . என்ற எண்களைத் தொடர்பு கொள்ளவும், கோவிட் இல் உள்ள மாநிலங்கள் / யூனியன் பிரதேசங்களின் உதவி எண்களின் பட்டியலும் https://www.mohfw.gov.in/pdf/coronvavirushelplinenumber.pdf. என்ற இணைய தளத்தில் கிடைக்கிறது.
குடியரசுத் துணைத் தலைவர் செயலகம்
மாநிலங்களவைக்கு தலைமை ஏற்ற நாகாலாந்து மாநிலத்தைச் சேர்ந்த பெண் உறுப்பினர் எஸ். பாங்னான் கொன்யாக்
வரலாற்றில் ஒரு முக்கியமான தருணமாக, மாநிலங்களவைக்கு நாகாலாந்தைச் சேர்ந்த பெண் உறுப்பினர் திருமதி பாங்னான் கொன்யாக் இன்று  அவைக்குத் தலைமை தாங்கினார். முன்னதாக ஜூலை 17, 2023 அன்று துணைத் தலைவர்கள் குழுவில் நியமிக்கப்பட்ட பெண் உறுப்பினர் என்ற வரலாற்றை அவர் படைத்தார்.
பாலின சமத்துவத்தை ஏற்படுத்துவதற்கான நடவடிக்கையாக, மாநிலங்களவைத் தலைவர் திரு ஜக்தீப் தங்கர் கடந்த வாரம் நான்கு பெண் உறுப்பினர்களை  துணைத் தலைவர்கள் குழுவுக்கு பரிந்துரைத்தார்.
இந்த குழுவில் பரிந்துரைக்கப்படும் அனைத்து பெண் உறுப்பினர்களும் முதல் முறை நாடாளுமன்ற மாநிலங்களவை உறுப்பினர்கள் என்பது குறிப்பிடத்தக்கது. மழைக்கால கூட்டத்தொடருக்கு முன்னர் மாற்றி அமைக்கப்பட்ட துணைத் தலைவர்கள் குழுவில் மொத்தம் எட்டு பெயர்கள் இடம் பெற்று இருந்தன. அவர்களில் பாதி பேர் பெண்கள். மாநிலங்களவை வரலாற்றில் துணைத் தலைவர் குழுவில் பெண்களுக்கு சமமான பிரதிநிதித்துவம் வழங்கப்படுவது இதுவே முதல் முறையாகும்.
துணைத் தலைவர் குழுவுக்கு கடந்த வாரம் பரிந்துரைக்கப்பட்ட பெண் உறுப்பினர்களின் விவரங்கள்:
திருமதி பி.டி.உஷா: இவர் பத்மஸ்ரீ விருது பெற்றவர். புகழ்பெற்ற தடகள வீரர் ஆவார். இவர் ஜூலை 2022 இல் மாநிலங்களவை உறுப்பினர் ஆனார்.
திருமதி எஸ்.பாங்னோன் கொன்யாக்: இவர் பாரதிய ஜனதா கட்சியைச் சேர்ந்தவர். ஏப்ரல், 2022 இல் நாகாலாந்தில் இருந்து மாநிலங்களவை உறுப்பினராக தேர்ந்தெடுக்கப்பட்ட முதல் பெண் ஆவார்.
டாக்டர் பௌசியா கான்: இவர் தேசியவாத காங்கிரஸ் கட்சியைச் சேர்ந்தவர். 2020 ஏப்ரலில் மாநிலங்களவைக்கு தேர்ந்தெடுக்கப்பட்டார்.
திருமதி சுலதா தியோ: இவர் பிஜு ஜனதா தளத்தைச் சேர்ந்தவர். இவர் ஜூலை 2022 இல் மாநிலங்களவைக்கு தேர்ந்தெடுக்கப்பட்டார்.
நிலக்கரி அமைச்சகம்
சுரங்கச் சுற்றுலாவை ஊக்கப்படுத்தும் விதமாக மத்திய நிலக்கரித் துறை 8 சுற்றுச்சூழல் பூங்காக்களை உருவாக்கத் திட்டம்; 2023-ம் ஆண்டில் மேலும் 2 பூங்காக்கள் முழுமை பெறும்
மத்திய நிலக்கரி அமைச்சகம் சுரங்க நிலத்தை மறுபயன்பாட்டின் மூலம் சுற்றுச்சூழல் பூங்காக்களை உருவாக்க நடவடிக்கைகள் மேற்கொண்டு வரும் நிலையில் 8 பூங்காக்கள் நாட்டின் பல்வேறு பகுதிகளில் உருவாக்க முடிவு செய்யப்பட்டுள்ளது. 2022-23 ஆம் ஆண்டில் மேலும் 2 பூங்காக்களின் பணிகள் முழுமை பெறும்.
மத்திய நிலக்கரி, சுரங்கம், நாடாளுமன்ற விவகாரத் துறை அமைச்சர் திரு.பிரலாத் ஜோஷி, 2022 ஆம் ஆண்டு அக்டோபர் மாதத்தில் வெஸ்ட்டன் கோல்பீல்டுஸ் லிமிடெட்டின் ஜூரே/ பால கங்காதர திலக் சுற்றுச்சூழல் பூங்காவை திறந்து வைத்தார். நெய்வேலி லிக்னெட் கார்ப்பரேஷன் ஆப் இந்தியா நிறுவனம், புதுச்சேரி சுற்றுலா மேம்பாட்டுக் கழகத்துடன் சமீபத்தில் ஒரு புரிந்துணர்வு ஒப்பந்தத்தில் கையெழுத்திட்டது. சுரங்கம்-1,சுரங்கம்-2 ஆகியவற்றில் சுற்றுச்சூழல் பூங்காக்களை உருவாக்குவதற்கு மேற்கொள்ள வேண்டிய நடவடிக்கைகளை பற்றியது ஆகும்.
நார்தன் கோல்பீல்டுஸ் லிமிடெட் மற்றும் மத்தியப் பிரதேச சுற்றுலா வாரியம் சிங்குருலியில் சுற்றுச்சூழல் சுற்றுலாவை மேம்படுத்தும் நோக்கத்தில் புரிந்துணர்வு ஒப்பந்தத்தில் கையெழுத்திட்டுள்ளது.
இந்தாண்டு ஜனவரி முதல் நவம்பர் வரையில் பல்வேறு நிலக்கரி பொதுத்துறை நிறுவனங்கள் 2300 ஹெக்டேர் நிலப்பரப்பில் சுமார் 47 லட்சம் மரக்கன்றுகளை நட்டுள்ளது குறிப்பிடத்தக்கது.
•••••
AP/GS/RR/KRS
(Visitor Counter : 108
நிதி அமைச்சகம்
ஃபரிதாபாத்தில் உள்ள தேசிய நிதி மேலாண்மை நிறுவனம், அருண்ஜேட்லி தேசிய நிதி மேலாண்மை நிறுவனம் என பெயர் மாற்றப்படுகிறது
ஃபரிதாபாத்தில் உள்ள தேசிய நிதி மேலாண்மை நிறுவனத்தின் பெயரை, அருண்ஜேட்லி தேசிய நிதி மேலாண்மை நிறுவனம் என பெயர் மாற்றம் செய்ய மத்திய அரசு முடிவு செய்துள்ளது.
1993 ஆம் ஆண்டு அமைக்கப்பட்ட இந்த நிறுவனம், மத்திய நிதியமைச்சகத்தின் செலவினத்துறையின் கீழ், பதிவு செய்யப்பட்டது. மத்திய பணியாளர் தேர்வாணையத்தால் பணியமர்த்தப்பட்ட நிதி மற்றும் கணக்கியல் துறையைச் சேர்ந்த பல்வேறு அதிகாரிகளுக்கு இதில் பயிற்சி அளிக்கப்படும். மத்திய நிதியமைச்சர் இதன் தலைவராவார்.
முன்னாள் நிதியமைச்சர் மறைந்த அருண்ஜேட்லி, 26 மே 2014 முதல் 30 மே 2019 வரை மத்திய நிதி மற்றும் பெரு நிறுவனங்கள் விவகாரத் துறை அமைச்சராக இருந்தபோது, சரக்கு மற்றும் சேவை வரி பொது பட்ஜெட்டுடன் ரயில்வே பட்ஜெட் இணைப்பு, திவால் சட்ட அறிமுகம் ஆகிய பல்வேறு சீர்திருத்தங்களை மேற்கொண்டார்.
அவரது தொலைநோக்கு மற்றும் பங்களிப்பைப் போற்றும் வகையில், தேசிய நிதி மேலாண்மை நிறுவனத்திற்கு அவரது பெயரைச் சூட்ட மத்திய அரசு முடிவு செய்துள்ளது.
புவி அறிவியல் அமைச்சகம்
மத்திய புவி அறிவியல் துறை அமைச்சராக டாக்டர்.ஜித்தேந்திர சிங் பொறுப்பேற்றுக் கொண்டார்
மத்திய புவி அறிவியல் துறை அமைச்சராக டாக்டர்.ஜித்தேந்திர சிங் பொறுப்பேற்றுக் கொண்டார். இதன் பின் ஊடகங்களிடம் பேசிய அமைச்சர் டாக்டர் ஜித்தேந்திர சிங், புவி அறிவியலின் முக்கியத்துவத்தை, வானிலை முன்னறிவிப்பு போன்றவற்றைப் பொதுமக்களுக்கு எடுத்துரைப்பதன் அவசியம் குறித்து பேசினார்.
நாடு முழுவதும் உள்ள விவசாயிகளுக்கு மத்திய புவியியல் துறை விஞ்ஞான தரவுகள் மூலம் ஆராய்ந்து தேவையான முன்னறிவிப்பு வழங்கி விவசாயிகளுக்கு தேவையான உதவிகளைச் செய்து வருவதாக அவர் கூறினார். மேலும், இந்தியாவில் தற்போது உருவாக்கி பயன்படுத்தப்படும் வானிலை கணிப்பு தொழில்நுட்பம் உலக அளவில் பாராட்டைப் பெற்றுள்ளதையும், பல நாடுகள் இத்தொழில்நுட்பத்தை பயன்படுத்துவதையும் அவர் சுட்டிக்காட்டினார்.
பின்னர், துறை அதிகாரிகளுடன் சிறிது நேரம் கலந்துரையாடிய அமைச்சர், சாதாரண மக்கள், குறிப்பாக விவசாயிகளுக்கு நன்மை பயக்கும் தொழில்நுட்பங்களுக்கு ஊக்கமளிக்க வேண்டும் என அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733795
------
(Visitor Counter : 139
உள்நாட்டு விமானப் போக்குவரத்து அமைச்சகம்
ஆமதாபாத், ஜெய்ப்பூர், லக்னோ, குவஹாத்தி, திருவனந்தபுரம், மங்களூரு விமான நிலைய மேலாண்மைப் பணிகளை தனியார்-அரசு ஒத்துழைப்பு அமைப்பிடம் ஒப்படைக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்க்காணும் முடிவுகளுக்கு ஒப்புதல் அளிக்கப்பட்டது:
-
- இந்திய விமான நிலைய ஆணையத்தின் கீழ் உள்ள ஆமதாபாத், ஜெய்ப்பூர், லக்னோ, குவஹாத்தி, திருவனந்தபுரம், மங்களூரு ஆகிய 6 விமான நிலையங்களின் செயல்பாடுகள், மேலாண்மை மற்றும் மேம்பாட்டுப் பணிகளை அரசு-தனியார் ஒத்துழைப்பு அமைப்பிடம் ஒப்படைக்க கொள்கை அளவில் ஒப்புதல் அளிக்கப்பட்டது. இது அரசு தனியார் ஒத்துழைப்பு மதிப்பீடு குழு மூலம் ஒப்படைக்கப்படும்.
- அரசு தனியார் ஒத்துழைப்பு மதிப்பீட்டுக் குழு எடுக்கும் முடிவுகளில் பிரச்சினைகள் எதுவும் வந்தால், அது குறித்து முடிவுசெய்ய செயலாளர்கள் கொண்ட வல்லுநர் குழு அமைத்தல். நித்தி ஆயோக் அமைப்பின் தலைமைச் செயல் அதிகாரி தலைமையிலான இந்தக் குழுவில், விமானப் போக்குவரத்து அமைச்சக செயலாளர், பொருளாதார விவகாரங்கள் துறை செயலாளர், செலவின துறை செயலாளர் ஆகியோர் இடம்பெறுவார்கள்.
பலன்கள்:
- கட்டமைப்புத் திட்டங்களில் அரசு-தனியார் ஒத்துழைப்பின் மூலம், சிறப்பான சேவைகளை வழங்குதல், நிபுணத்துவம், தொழில்முறை ஆகியவை இருக்கும். மேலும், பொதுத்துறைக்கு தேவையான முதலீடுகளைப் பெற முடியும்.
- விமான நிலைய கட்டமைப்புத் திட்டங்களில் அரசு – தனியார் ஒத்துழைப்பை அனுமதிப்பதன் மூலம், விமான நிலையங்களில் உலகத்தரம் வாய்ந்த கட்டமைப்பு கிடைக்கும். மேலும், திறன்மிகு சேவைகள், விமானப் பயணிகளுக்கு உரிய நேரத்தில் சேவை கிடைக்கும். எந்தவொரு முதலீடும் செய்யாமல், இந்திய விமான நிலையங்கள் ஆணையத்துக்கு வருவாய் வழிகள் உருவாகும். ஹைதராபாத், பெங்களூருவில் கிரீன்பீல்டு விமான நிலையங்கள் உருவாக்கப்படும். தற்போதைய நிலையில், தில்லி, மும்பை, பெங்களூரு, ஹைதராபாத், கொச்சி விமான நிலையங்கள் அரசு-தனியார் ஒத்துழைப்பில் நிர்வகிக்கப்படுகின்றன.
- இந்தியாவில் அரசு-தனியார் ஒத்துழைப்பில் நிர்வகிக்கப்படும் விமான நிலையங்கள், விமான நிலைய சேவை தரம் குறித்த சர்வதேச விமான நிலையங்கள் கவுன்சிலின் மதிப்பீட்டின்படி, பல்வேறு பிரிவுகளிலும் முதல் 5 இடங்களில் உள்ளன.
- இந்த அரசு-தனியார் ஒத்துழைப்பின் மூலம், உலகத் தரம் வாய்ந்த விமான நிலையங்கள் அமைய உதவுவதுடன், இந்திய விமான நிலையங்கள் ஆணையத்துக்கு வருவாயை அதிகரிப்பதற்கும், விமான நிலையங்களை உருவாக்குவதில் கவனம் செலுத்தவும் உதவுகிறது. மேலும், நாட்டின் மற்ற பகுதிகளிலும் விமான வழிகாட்டி கட்டமைப்பை ஏற்படுத்த உதவுகிறது.
பின்னணி:
இந்தியாவில் உள்நாட்டு மற்றும் வெளிநாட்டு விமானப் பயணிகளின் எண்ணிக்கை அதிகரித்து வருகிறது. 10 ஆண்டுகளுக்கு முன்பு தனியார்மயமாக்கப்பட்ட 5 விமான நிலையங்களில் பயணிகளின் எண்ணிக்கை அதிகரித்துள்ளது. இது சர்வதேச விமான நிறுவனங்கள் மற்றும் முதலீட்டாளர்களின் கவனத்தை ஈர்த்துள்ளது. அரசு-தனியார் ஒத்துழைப்பு முறையை அமல்படுத்துவதன் மூலம், விமான நிலையங்கள் துறைக்கு வெளிநாட்டு நேரடி முதலீட்டை பெறுவதற்கு உடனடி வாய்ப்புகள் ஏற்படுகின்றன.
இதன் காரணமாக, 6 விமான நிலையங்களை முதல்கட்டமாக மேம்படுத்துதல், கையாளுதல் மற்றும் மேலாண்மைப் பணிகளை தனியார்-அரசு ஒத்துழைப்பில் விட முடிவுசெய்யப்பட்டுள்ளது. இது இந்திய விமான நிலையங்கள் ஆணையத்துக்கு வருவாயை அதிகரிக்கச் செய்வதுடன், வேலைவாய்ப்புகளை உருவாக்குதல் மற்றும் அதுதொடர்பான கட்டமைப்பு போன்றவற்றின் மூலம், பொருளாதார மேம்பாட்டு நடவடிக்கைகளை அதிகரிக்கச் செய்யும்.
சுகாதாரம் மற்றும் குடும்ப நலத்துறை அமைச்சகம்
தொடர்ந்து 2 நாளாக நாட்டில் கொரோனா தொற்று 2 லட்சத்திற்கும் குறைவான அளவில் பதிவு
நாட்டில் கொவிட் தொற்றால் பாதிக்கப்பட்டுள்ளோரின் எண்ணிக்கை தற்போது 22,28,724 ஆக உள்ளது. கடந்த மே 10-ஆம் தேதி முதல் நோய்த்தொற்று கணிசமாகக் குறைந்து வருகிறது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 1,14,428 குறைந்துள்ளது. நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 8.04% ஆகும்.
நாட்டில் தொடர்ந்து 13-ஆவது நாளாக 3 லட்சத்துக்கும் குறைவான அளவில் நோய்த்தொற்று பதிவாகியுள்ளது. தொடர்ந்து 2 நாளாக நாட்டில் கொரோனா தொற்று 2 லட்சத்திற்கும் குறைவான அளவில் பதிவாகியுள்ளது.
கடந்த 24 மணி நேரத்தில் 1,73,790 பேருக்கு புதிதாக நோய்த்தொற்று ஏற்பட்டுள்ளது.
16-வது நாளாக, அன்றாட புதிய பாதிப்புகளை விட, தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 2,84,601 பேர் குணமடைந்து வீடு திரும்பினர். புதிதாக குணமடைந்தவர்களுக்கும் பாதிக்கப்பட்டோருக்குமான இடைவெளி 1,10,811 ஆக பதிவாகியுள்ளது.
நம் நாட்டில் கொரோனா தொற்றிலிருந்து குணமடைந்தவர்களின் மொத்த எண்ணிக்கை 2,51,78,011 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 90.80% ஆக உயர்ந்துள்ளது.
நாளொன்றில் மிக அதிகமாக கடந்த 24 மணி நேரத்தில் 20,80,048 பரிசோதனைகளும், இதுவரை மொத்தம் 34.11 கோடி பரிசோதனைகளும் இந்தியாவில் மேற்கொள்ளப்பட்டுள்ளன.
வாராந்திர தொற்று உறுதி வீதம் 9.84 சதவீதமாகவும், தினசரி தொற்று உறுதியின் விதம் 8.36 சதவீதமாகவும் பதிவாகியுள்ளது. இந்த விழுக்காடு, 5 நாட்களாகத் தொடர்ந்து 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தில் மேலும் ஒரு புதிய மைல்கல் சாதனையாக, இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 20.89 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 29,72,971 முகாம்களில் 20,89,02,445 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722603
-----
(
சிறப்பு சேவைகள் மற்றும் கட்டுரைகள்
காசி தமிழ் சங்கமம்’ நிகழ்ச்சியில் பங்கேற்பதற்காக 5வது தொகுப்பு தமிழ் பிரதிநிதிகள் வாரணாசி சென்றனர்
ஒருமாத காலம் நடைபெறும் ‘காசி தமிழ் சங்கமம்’ நிகழ்ச்சியில் பங்கேற்பதற்காக 5-வது தொகுப்பு தமிழ் பிரதிநிதிகள் வாரணாசி சென்றனர். 216 பேரைக் கொண்ட இந்தக் குழுவினருக்கு வாரணாசி கன்டோன்மென்ட் ரயில் நிலையத்தில் சிறப்பான வரவேற்பு அளிக்கப்பட்டது. உடுக்கை அடித்து மலர்கள் தூவி அளிக்கப்பட்ட பிரமாண்ட வரவேற்பில் விருந்தினர்கள் பெருமகிழ்ச்சி அடைந்தனர்.
இந்தக் குழுவில் தமிழ்நாடு தவிர புதுச்சேரி மற்றும் இதர பகுதிகளைச் சேர்ந்தவர்களும் இடம் பெற்றிருந்தனர். பாபா விஸ்வநாதர் ஆலயத்தை அடைந்த போது, இவர்களுக்கு அன்பான வரவேற்பு அளிக்கப்பட்டது. இங்கு விஸ்வநாதரை தரிசித்த பின் அன்னை அன்னபூரணி ஆலய வளாகத்திற்கு அழைத்துச் செல்லப்பட்டு உணவு வழங்கப்பட்டது. இதைத் தொடர்ந்து வாரணாசியின் பல்வேறு பாரம்பரிய இடங்களுக்கும் கோவிலைச் சுற்றியுள்ள பகுதிகளுக்கும், சந்தைகளுக்கும் விருந்தினர்கள் அழைத்துச் செல்லப்பட்டனர்.
இதன் பின்னர், மாலையில் பெரிய படகு ஒன்றில் துறவி ரவிதாஸ், படித்துறைக்கு சென்ற தூதுக்குழுவினர் மற்ற படித்துறைகளுக்கும் சென்று கங்கா ஆர்த்தியை கண்டு களித்தனர். இதையடுத்து இந்து பனாரஸ் பல்கலைக்கழகத்தில் ஏற்பாடு செய்யப்பட்டிருந்த கலாச்சார நிகழ்ச்சிகளை பார்த்து ரசித்தனர்.
பெட்ரோலியம் மற்றம் இயற்கை எரிவாயு அமைச்சகம்
தூய்மையான, சிறந்த மற்றும் கட்டுபடியாகக் கூடிய போக்குவரத்து அமைப்புக்கு திரு. தர்மேந்திர பிரதான் வலியுறுத்தல்
வாகனங்களுக்கான 10,000 இயற்கை எரிவாயு நிலையங்கள் ஏற்படுத்தப்படும். உயிரி விமான எரிபொருள், உயிரி இயற்கை எரிவாயு கொள்கைகள் வகுக்கப்படும்
தூய்மையான, சிறந்த மற்றும் கட்டுபாடியாகக்கூடிய போக்குவரத்து முறை தேவை என மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு. தர்மேந்திர பிரதான் வலியுறுத்தினார். புதுதில்லியில் உலகளாவிய போக்குவரத்து உச்சிமாநாடு 2018ல் உரையாற்றிய அவர், மாறிவரும் உலகளாவிய போக்குகளுக்கு எதிராக இந்தியாவில் பெட்ரோல் மற்றும் டீசல் நுகர்வு ஆண்டுக்கு 5 சதவீத அளவு அதிகரித்து வருவதாக கூறினார். மின்சார வாகனங்களின் வளர்ச்சி நிலை எப்படி இருந்தபோதிலும் இந்தியாவுக்கு உயர் கச்சா எண்ணெய் சுத்திகரிப்பு திறன்கள் தேவைப்படுவதாக அவர் கூறினார். மாசு இல்லாத புகை என்ற நிலையை எட்டுவதற்கு இந்தியா பிஎஸ் IV தரத்தில் இருந்து பிஎஸ் VI தரத்திற்கு மாறும் எனவும் இந்த ஆண்டு ஏப்ரலுக்கு பின்னர் தில்லி சிறந்த எரிபொருளுக்கு மாறிவிட்டது என்றும் அமைச்சர் கூறினார். வர்த்தக கனரக வாகனங்களுக்கான எரிபொருள் திறன் விதிகளை அரசு ஏற்கெனவே நடைமுறைப்படுத்தி உள்ளது என திரு. பிரதான் கூறினார்.
வாயு அடிப்படையிலான போக்குவரத்து வாகனங்கள் பற்றிக் குறிப்பிட்ட அமைச்சர், சி.என்.ஜி., எல்.என்.ஜி. மற்றும் பயோ-சி.என்.ஜி. பயன்பாடு ஊக்குவிக்கப்படுகிறது என்றும், பத்தாண்டுகளுக்குள் 10,000 சி.என்.ஜி. நிலையங்களை அமைக்க திட்டமிடப்பட்டுள்ளதாகவும் தெரிவித்தார். நீண்ட தூரம் பயணிக்கும் வர்த்தக வாகனங்களுக்கு எல்.என்.ஜி.யை எரிபொருளாக பயன்படுத்துவதற்கான வசதியை ஏற்படுத்திக் கொடுக்க பொதுத் துறை மற்றும் தனியார் துறை எண்ணெய் நிறுவனங்கள் எல்.என்.ஜி. விநியோக உள்கட்டமைப்புகளை அமைக்கும் முயற்சிகளை மேற்கொண்டிருப்பதாகவும் திரு. பிரதான் கூறினார்.
இந்த அமர்வில் இங்கிலாந்தின் திரு. கிரஹாம் ஸ்டுவர்ட், சிங்கப்பூரின் திரு. லாம் பின் மின், தென்னாபிரிக்காவின் திருமதி சிண்டிசைவ் சிகுன்கா உள்ளிட்ட பலர் கலந்து கொண்டனர்.
(Visitor Counter : 120
|
சுகாதாரம் மற்றும் குடும்ப நலத்துறை அமைச்சகம்
|
கடந்த 24 மணி நேரத்தில் 20,000க்கும் மேற்பட்ட நோயாளிகள் நோய்த் தொற்றில் இருந்து மீண்டதையடுத்து மீட்பு வீதம் 63.24 சதவீதமாக உயர்ந்தது
கடந்த 24 மணிநேரத்தில் கோவிட்-19 நோயாளிகள் குணமடைந்து வருவது கணிசமாக அதிகரித்துள்ளது. 20,572 பேர் குணமடைந்த நிலையில், கோவிட் - 19 நோயாளிகளில் மொத்தமாக மீட்கப்பட்டவர்களின் எண்ணிக்கை 5,92,031 ஆக அதிகரித்துள்ளது. இன்று வரை குணமடைந்தோர் விகிதம் 63.24 சதவீதமாக உயர்ந்துள்ளது.
இந்த விகிதம் அதிகரிக்க தீவிர பரிசோதனை, சரியான நேரத்தில் நோயைக் கண்டறிதல், நோயாளிகள் வீட்டில் தனிமைப்படுத்தப்பட்டு கண்காணிக்கப்பட்டாலும், மருத்துவமனைகளில் தனிமைப்படுத்தப்பட்டு கண்காணிக்கப்படாலும் அவர்கள் வழங்கிய ஒத்துழைப்பு ஆகியவற்றால் இது சாத்தியமானது. கோவிட் – 19 நோய் தொற்றால் பாதிக்கப்பட்டவர்களில் 3,19,840 பேர் மட்டுமே தற்போது நோயின் பிடியில் உள்ளனர். அவர்கள் அனைவரும் மருத்துவக் கண்காணிப்பில் உள்ளனர். வீட்டுத் தனிமைப்படுத்தலில் இருப்பவர்களுக்கு விதிக்கப்பட்ட விதிமுறைகள் மற்றும் தரநிலைகளுடன் ஆக்ஸிமீட்டர்களைப் பயன்படுத்துவதன் மூலம் அறிகுறியற்ற அல்லது லேசான அறிகுறி நோயாளிகளையும் மருத்துவமனைகளுக்கு செல்ல வேண்டிய அவசியம் இல்லாமல் வீட்டிலேயே மருத்துவம் செய்ய ஏதுவாகிறது.
குணமடைந்தவர்கள் மற்றும் நோய்த் தொற்றால் பாதிக்கப்பட்டவர்களுக்கு இடையிலான இடைவெளி தொடர்ந்து அதிகரித்து வரும் நிலையில், இது இன்று 2,72,191 ஆக உள்ளது. நோயினால் குணமடைந்தவர்களின் விகிதம் நோயால் பாதிக்கப்பட்டவர்களின் விகிதத்தை விட 1.85 சதவிகிதம் அதிகரித்துள்ளது குறிப்பிடத்தக்கது.
கோவிட் -19 நோயாளிகளுக்கு சிகிச்சையளிக்க இந்தியாவில் உள்ள மருத்துவ உள்கட்டமைப்பில் 1378 அர்ப்பணிக்கப்பட்ட கோவிட் மருத்துவமனைகள் , 3077 அர்ப்பணிக்கப்பட்ட கோவிட் சுகாதார மையங்கள்  மற்றும் 10351 கோவிட் பராமரிப்பு மையங்கள்  ஆகியவை அடங்கும். கோவிட்- 19 நோயாளிகளுக்கு சிகிச்சையளிக்க மொத்தம் 21,738 வென்டிலேட்டர்கள், 46,487 ஐசியூ படுக்கைகள் மற்றும் 1,65,361 ஆக்ஸிஜன் படுக்கைகள் உள்ளன.
கோவிட் – 19 காலகட்டத்தில் திறமையான மருத்துவ நிர்வாகத்தை உறுதி செய்வதற்காக மத்திய அரசு 230.98 லட்சம் N95 முகமூடிகள், 123.56 லட்சம் தனி நபர் பாதுகாப்பு உபகரணங்கள், மற்றும் 11,660 வென்டிலேட்டர்களை மாநில / யூனியன் பிரதேசங்களுக்கும் மத்திய அரசு விநியோகித்துள்ளது.
சமூக நிதி மற்றும் அதிகாரமளித்தல் அமைச்சகம்
மத்தியப்பிரதேசம் குவாலியரில் மாற்றுத்திறனாளிகளுக்கான விளையாட்டு மையத்தை அமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை மத்தியப்பிரதேசம் குவாலியரில் மாற்றுத்திறனாளிகளுக்கான விளையாட்டு மையத்தை அமைக்க ஒப்புதல் அளித்துள்ளது. இந்த நிறுவனம் சமூக பதிவு சட்டம், 1860-ன் கீழ் பதிவு செய்யப்படும். குவாலியரில் மாற்றுத்திறனாளிகளுக்கான விளையாட்டு மையம் என்ற பெயரில் இது இயங்கும். ஐந்தாண்டுகளுக்கு ரூ.170.99 கோடி மதிப்பில் இந்த மையம் அமைக்கப்படும்.
பயன்பாடு:
இந்த மையத்தில் அமைக்கப்படவுள்ள மேம்படுத்தப்பட்ட விளையாட்டு உள்கட்டமைப்பினால் விளையாட்டுகளில் மாற்றுத்திறனாளிகள் பங்கேற்பதை உறுதி செய்ய முடியும். மேலும் அவர்கள் தேச மற்றும் சர்வதேச அளவில் போட்டியிடவும் இது உதவும். இந்த மையம் அமைக்கப்படுவதின் மூலம் சமூகத்தின் ஓர் அங்கமாக மாற்றுத்திறனாளிகள் தங்களை உணர்வார்கள்.